VikrantRona: ಕಿಚ್ಚನ ಹೃದಯಕ್ಕೆ ಹತ್ತಿರವಾದವರಿಂದಲೇ ಬದಲಾಯ್ತು ಫ್ಯಾಂಟಮ್ ಟೈಟಲ್: ಅಷ್ಟಕ್ಕೂ ಯಾರವರು? ಬಾದ್ ಷಾ ಕಿಚ್ಚ ಸುದೀಪ್ ಫ್ಯಾಂಟಮ್ ಸಿನಿಮಾದಲ್ಲಿ ನಟಿಸುತ್ತಿರುವ ವಿಚಾರ ಎಲ್ಲರಿಗೂ ಗೊತ್ತೇ ಇದೆ. ಅಷ್ಟೇ ಏಕೆ ಈ ಸಿನಿಮಾದಲ್ಲಿ ವಿಕ್ರಾಂತ್ ರೋಣ ಎಂಬ ಪಾತ್ರವನ್ನು ಸುದೀಪ್ ನಿರ್ವಹಿಸುತ್ತಿದ್ದಾರೆ ಎಂಬುದು ಬಹುತೇಕರಿಗೆ ತಿಳಿದಿದೆ. ಆದರೀಗ ಫ್ಯಾಂಟಮ್ ಸಿನಿಮಾ ಹೆಸರನ್ನು ಚಿತ್ರತಂಡ ಬದಲಾಯಿಸಿದೆ. ಮಾತ್ರವಲ್ಲದೆ, ಅಭಿಮಾನಿಗಳಿಂದ ಅಭಿಮಾನಿಗಳಿಗಾಗಿಯೇ ಈ ನಿರ್ಧಾರವನ್ನು ಚಿತ್ರತಂಡ ಕೈಗೊಂಡಿದೆ. ಹೌದು. ಫ್ಯಾಂಟಮ್ ಸಿನಿಮಾಗೆ ನಿರ್ದೇಶಕ ಅನೂಫ್ ಭಂಡಾರಿ ಆಯಕ್ಷನ್ ಕಟ್ ಹೇಳುತ್ತಿದ್ದಾರೆ. ಈ ಸಿನಿಮಾ ಪ್ರಾರಂಭವಾಗಿನಿಂದಲೂ ಸದ್ದು, ಸುದ್ದಿ ಮಾಡುತ್ತಾ ಬಂದಿದೆ. ಇನ್ನು ಕಿಚ್ಚ ನಟನೆಯ ಸಿನಿಮಾವಾದ್ದರಿಂದ ಹೆಚ್ಚಿಗೆ ಸದ್ದು ಮಾಡುತ್ತಿದೆ. ಸಿನಿಮಾದ ಕುರಿತಾಗಿ ಯಾವುದೇ ಅಪ್ಡೇಟ್ ಬಂದರೂ ಸುದ್ದಿಯಾಗುತ್ತಲೇ ಇರುತ್ತದೆ. ಅದರಂತೆ ಪ್ರಾರಂಭದಲ್ಲಿ ಫ್ಯಾಂಟಮ್ ಸಿನಿಮಾದಲ್ಲಿ ಕಿಚ್ಚ ಸುದೀಪ್ ವಿಕ್ರಾಂತ್ ರೋಣ ಪಾತ್ರದಲ್ಲಿ ಕಾಣಿಸಿಕೊಳ್ಳುತ್ತಿದ್ದಾರೆ ಎಂಬದು ತಿಳಿದಂತೆ ಸಿನಿಮಾದ ಹೆಸರಿನ ಜೊತೆಗೆ ಕಿಚ್ಚ ಪಾತ್ರದ ಹೆಸರು ಕೂಡ ಹೆಚ್ಚು ವೈರಲ್ ಆಗಿತ್ತು. ಅಭಿಮಾನಿಗಳು ಕೂಡ ವಿಕ್ರಾಂತ್ ರೋಣ ಹೆಸರನ್ನು ಕೊಂಡಾಡಿದ್ದರು. ಇದೀಗ ಚಿತ್ರತಂಡ ಅಭಿಮಾನಿಗಳ ಇಷ್ಟದಂತೆ ಫ್ಯಾಂಟಮ್ ಸಿನಿಮಾದ ಹೆಸರನ್ನು ವಿಕ್ರಾಂತ್ ರೋಣ ಎಂದು ಬದಲಾಯಿಸಿದೆ. ಈ ಬಗ್ಗೆ ಡೈರೆಕ್ಟರ್ ಅನೂಪ್ ಭಂಡಾರಿ ಟ್ವಿಟ್ಟರ್ನಲ್ಲಿ ವಿಡಿಯೋವೊಂದನ್ನು ಹಂಚಿಕೊಂಡಿದ್ದು, ಸಿನಿಮಾ ಹೆಸರನ್ನು ಬದಲಾಯಿಸಿದ ಕುರಿತು ಮಾತನಾಡಿದ್ದಾರೆ. ಜೊತೆಗೆ ಫ್ಯಾಂಟಮ್ ಟೈಟಲ್ನಂತೆಯೇ ಕಿಚ್ಚ ಸುದೀಪ್ ನಿರ್ವಹಿಸುತ್ತಿರುವ ವಿಕ್ರಾಂತ್ರ ರೋಣ ಸಿನಿಮಾದ ಹೆಸರು ಕೂಡ ಭಾರೀ ಜನಪ್ರಿಯತೆ ಗಳಿಸಿದೆ. ಹಾಗಾಗಿ ಇವೆಲ್ಲವನ್ನು ಪರಿಗಣಿಸಿ ಸಿನಿಮಾದ ಹೆಸರನ್ನು ವಿಕ್ರಾಂತ್ ರೋಣಾ ಎಂದು ಬದಲಾಯಿಸಲಾಗಿದೆ ಎಂದು ತಿಳಿಸಿದ್ದಾರೆ. ಕಿಚ್ಚ ಸುದೀಪ್ ಸಾಮಾಜಿಕ ಜಾಲತಾಣದಲ್ಲಿ ಸದಾ ಆಯಕ್ಟೀವ್ ಆಗಿರುರುವ ನಟ. ಅಷ್ಟು ಮಾತ್ರವಲ್ಲದೆ, ಅಭಿಮಾನಿಗಳ ಜೊತೆಗೂ ಮಾತನಾಡುತ್ತಿರುತ್ತಾರೆ. ಅಭಿಮಾನಿಗಳ ಮಾತಿಗೆ ಸ್ಪಂದಿಸುತ್ತಿರುತ್ತಾರೆ.ಇನ್ನು ಚಿತ್ರತಂಡ ಕೂಡ ಅಭಿಮಾನಿಗಳ ಪ್ರೀತಿ ಮತ್ತು ಪಾತ್ರದ ಕುರಿತಾಗಿ ಹೆಚ್ಚಿನ ಕುತೂಹಲತೆಯನ್ನು ಗಮನಿಸಿದ್ದಾರೆ. ಮಾತ್ರವಲ್ಲದೆ, ಫ್ಯಾನ್ಸ್ ಮತ್ತು ಕಿಚ್ಚನ ಸಂಬಂಧವನ್ನು ಗಮನಿಸಿಕೊಂಡು ಈ ಬದಲಾವಣೆ ತರಲಾಗಿದೆ ಎಂದು ಹೇಳಲಾಗುತ್ತಿದೆ.ಇನ್ನು ವಿಕ್ರಾಂತ್ ರೋಣಾ ಸಿನಿಮಾದ ಶೂಟಿಂಗ್ ಹೈದರಾಬಾದ್ನಲ್ಲಿ ನಡೆದಿತ್ತು. ಅಂದಹಾಗೆಯೇ ಸಿನಿಮಾದಲ್ಲಿ ಕಿಚ್ಚ ಸುದೀಪ್ ಜೊತೆ ನಿರೂಪ್ ಭಂಡಾರಿ, ನೀತಾ ಅಶೋಕ್ ಸಹ ನಟಿಸುತ್ತಿದ್ದಾರೆ.